JohanHeinsen/ENO huggingface dataset:
Aalborg Stiftstidende, 1828-11-06
Da vi nu kjende Tingenes virkelige Stilling af officielle russiske Beretninger, og der skulde noget til, at paatvivle, at Warna virkelig er erobret, saa kan Raisonnementet, som vi igaar meddeelte af den preussiske Statstidende, være den bedste Commentar til slige Bulletins, og det er blot for at fuldstændiggjøre Oversigten over Tilstanden paa Krigsskuepladsen og de rimelige Gisninger, man kan gjøre sig om Feldttogets Fortsættelse, at vi meddele i Udtog, hvad allg. Zeit. indeholder herom i en Skrivelse fra Berlin af 16de October. Den beretter, at der i det Jndre af Rusland gjøres store Forberedelser til et nyt Feldttog, da man er kommen til den Overbeviisning, at der fra Tyrkernes Side ikke er nogen Eftergivenhed at vente, men at Storherren meget mere er bestemt paa heller at vove det Yderste, end at afvige fra den engang antagne Grundsætning. Hans Opbrud til Leiren ved Ramisch synes at bevise, at Feldttoget ogsaa af Tyrkerne vil blive fortsat i Vinteren, hvilket hos dem er imod Sædvane, og at Storherren er findet, ikke at stikke Sværdet i Skeden, forinden han har opnaaet en Fred efter sit Hoved; thi det er Skik hos Tyrkerne, at en Sultan, som engang er draget i Feldten, ikke tør vende tilbage til Constantinopel igjen, forinden han har tvungen Fjenden til Fred. Mahmud den 2den som endnu mere end hans Forgængere har at agte paa Folkets Stemme, vil derfor vistnok kun med Freden i Haanden vende tilbage til sit Serail. Det Svar, som de frankiske Diplomater uophørlig erholde af Porten, synes at bekræfte denne Anskuelse; Reiseffendi har atter erklæret, at alle Bestræbelser for at overbevise Porten om, at Krigen, med Rusland og Magternes Jndblanding i de græske Anliggender vare 2 forskjellige Gienstande, ville hos dem finde døve Øren; meget meere vilde Porten ved at rydde den ene Qvæstion af Veien, nemlig Krigen med Rusland, nok faae den anden til at falde bort af sig selv; derfor var dens Armeers Sværd den Borgen. Under saadanne Omstændigheder og medens der fores et saadant Sprog, kan der vel neppe være nogen rimelig Formodning for, at de Underhandlinger, som Keiser Nicolai efter hans Ankomst til Petersborg skal ville aabne med Porten, og i hvilke Lord Heitesburskal være bestemt til at optræde som Mægler, ville faae nogen Fremgang. Mislykkes de, da ler man overtydet om, at Krigsskuepladsen vil faae en langt større Udstrækning.
Aalborg Stiftstidende, 1828-11-06
Grækenland. J Paris har man nu officielle Depescher fra General Maison af 3die og 5te October. Den 4de er Jbrahim endelig afseilet med de sidste ægyptiske Tropper. De svage Garnisoner i de Messeniske Fæstninger synes ikke i Stand til at forsvare sig, og man haaber, at bevirke deres Overgivelse med det første.
Aalborg Stiftstidende, 1828-11-06
Med General Higonets Brigade ligger Marquis Maison for Navarin; General Sebastiani iagttager Koron med sin, og med den 3die er General Schneider gaaet under Seil til Patras. Jmidlertid har Antallet af Syge blandt Tropperne betydeligt formeret sig ved Navarin, paa hvilket Punkt Climatets Jndflydelse yttrer sig meest; dog ere Sygdommene hverken af foruroligende Natur eller af Langvarighed.
Aalborg Stiftstidende, 1828-11-06
Frankrig.
Aalborg Stiftstidende, 1828-11-06
Man vil forsikkre, at den unge Dronning af Portugals Anliggende har vakt meget levende Jnteresse hos Personer af høieste Rang. Det ansees endogsaa for ikke usandsynligt, at denne Stemning vil gaae over paa vort Cabinets Politik og turde maaskee saaledes yttre en betydelig Jndflydelse paa denne Fyrstindes endelige Skjebne. En høi Dame skal have opkastet det Spørgsmaal, hvorvidt det kunde lade sig foren med andre politiske Hensyn, at indbyde Donna Maria da Gloria til et Besøg ved det franske Hof. Endogsaa religieuse Grunde komme med i Spillet, idet det forekommer de strænge Orthodoxe noget anstødeligt, at en catholsk Monarkinde skulde fuldende sin Opdragelse i et protestantisk Land.
Aalborg Stiftstidende, 1828-11-06
Efter Bladet Gazette, har Politiet den 23de October tilladt sig en overordentlig Forholdsregel imod 60 til 80 Officianter, som ere ansatte ved General-Postdirectionen. De havde just begyndt deres Arbeider, da en Afdeling Politie-Agentere forføiede sig hen i hiin Forvaltnings Bureau og arresterede det hele Personale tilligemed deres Chef Herr Jacquesson. For ikke at afbryde Forretningerne, bleve Officianterne, hver for sig, førte til deres Boliger, hvor alle deres Papirer, Familie=Documenter, private Correspondencer, litterairiske Arbeider, ja endog Huusholdningsbøger maatte udleveres.
Aalborg Stiftstidende, 1828-11-06
England.
Aalborg Stiftstidende, 1828-11-06
Med Fregatten Briton, Captain Gordon, som den 30te August havde forladt Rio Janeiro, er indløbet den vigtige Efterretning, at Freden endelig er sluttet den 27de August imellem Brasilien og Buenos Ayres. En Afskrivt af Fredstractaten er af Captain Gordon, meddeelt det udenlandske Departement; Betingelserne ere vel ikke ganske bekjendte, men man vil vide, at Tvistens Æblet, Banda oriental, bliver erklæret for en uafhængig Stat.
Aalborg Stiftstidende, 1828-11-06
Den 24de August var man i Rio bleven bekjendt med, at Don Miguel var udraabt til Konge, og den constitutionelle Junta flygtet til England, men man vilde ingen Troe fæste til disse Efterretninger.
Aalborg Stiftstidende, 1828-11-06
Det hedder, at der arbeides paa en Udsonings-Aft imellem Don Miguel og Donna Maria. Som Betingelse nævner man Tilintetgjørelsen af de saakaldte Cortes Bestemmelser, og at Donna Maria bliver udraabt til Dronning af Portugal, hvorimod Don Miguel i hendes Navn paatager sig Regjeringen som Regent og erholder Konge-Titelen, naar Ægteskabet. fuldbyrdes. Men det er allerede engang sagt, at denne Plan møder næsten uovervindelige Hindringer og nu tilføier man endogsaa at de brasilianske Befuldmægtigedes Anskuelser i Sagen understøttes af en stor nordisk Magts Gesandt.
Aalborg Stiftstidende, 1828-11-06
En privat Skrivelse fra Leiren ved Gibraltar skildrer de ulykkelige Jndvaaneres Stilling som høist bedrøvelig. Enhver maa føre sit Sundshedskort hos sig og staaer Fare for at blive skudt, om det ikke befindes i Orden. Daglig yttre sig meere end hundredes nye Feberanfald, af hvilke næsten en Femtedeel medfører Døden, og Lægerne erklære dette Onde for det meest ondartede, de nogensinde have kjendt.
Aalborg Stiftstidende, 1828-11-06
Efterretninger fra Cap=Staden af 22de Juli berette, at den vilde Kong Schakka, som med 20000 Mand i 3 Afdelinger truede Colonien, havde fortrængt flere Kaffer-Stammer ind paa vort Gebeet. J al Hast ere Tropper beordrede til den truede østlige Grændse og Landbeboerne maae samtlige tjene til Hest for at forsvare det vigtige Pas ved Caffraria imod den barbariske Fjende. En Major Dundas har frivilligen tilbudet sig at overbringe ham Regjeringens Forslag.
Aalborg Stiftstidende, 1828-11-06
Blandinger. Keiserinden af Rusland er den 15de October indtruffen i Petersborg med Storfyrstinde Maria. Hos Overhofmesterinden Grevinde Branicki har hun opholdt sig 3 Dage, for at besee hendes herlige Parker, hvor hendes Majestæt med Høistegen Haand har plantet et Træ paa samme Sted, hvor lignende tilforn, var skeet af Keiser Alexander og Keiser Nicolai.
Aalborg Stiftstidende, 1828-11-06
Storhertugen af Baden har under 9de October udstædt en meget stræng Forordning, som har til Formaal at bringe mere Roe tilveie blandt de Studerende og hvis meget strænge Punkter lade formode at han vil naae sin Hensigt.
Aalborg Stiftstidende, 1828-11-06
Af en Privatskrivelse fra Hamborg, dateret 24de October. "Da det var bleven Hamborgerne bekjendt, at Hs. kgl. Høihed Prinds Frederik Carl Christian vilde beære Theatret med sin høie Nærværelse, var Begjerligheden efter at komme derhen uden Grændser. Man sloges fra Kl. 5 til 7 1/2 for at faae Billetter. Skuespilhuset var saa fuldt, at den ene Side af Parterret sank henved 2 Fod; man tegner, at 3000 Mennesker vare forsamlede. Hs. kgl. Høihed ankom Kl. 8 og blev modtaget af et begeistret Hurra under Lyden af Pauker og Trompeter. Efter Skuespillet kjørte Hs. kgl. Høihed tilbage til Altona i en aaben Chaise, ledsaget af det jublende Flok og en Æresgarde Ulahner.
Aalborg Stiftstidende, 1828-11-06
Fædrenelandet.
Aalborg Stiftstidende, 1828-11-06
Kjøbenhavn. Stykket af de Tallerkener som ere forfærdigede for Hs. kogelige Høihed Prindsesse Wilhelmine paa den kgl. Porcellainsfabrik, koster 15 Rbd. De ere forgyldte med brede Borter i blaae Emaille og Platina, i Bunden Frugter, malede af Jensen. Flere i Fængslerne Hensiddende have erholdt Frihed.
Aalborg Stiftstidende, 1828-11-06
Blandt disse nævnes forrige Classe=Lotterie=Jnspecteur Major Scheel og Postskriver Kristensen.
Aalborg Stiftstidende, 1828-11-06
J Søndags Aftes, sandsynlig Kl. 6 1/2 eller 7, inden Jlluminationen rigtig begyndte, skete Studenternes Fakkeloptog, anført af Professor Rahbek. To Livjægere af Hs. Majestæt Kongens Livjægerkorps, S. F. Løser og P. A. Wichberg, ere for begaaet Subordinationsforbrydelse ved Krigsretsdom af 21de f.M. blevne tilkjendte, den Første 14, den Anden i Dages Arrest, samt derefter Begge som uværdige kasserede af Korpset, og deres Navne offentlig bekjendtgjorte.
Aalborg Stiftstidende, 1828-11-06
J Landsbyen Fangel, en Miils Vei fra Odense, hændtes den 20de f. M. det usædvanlige Tilfælde, at en her tillands ubekjendt stor Rovfugl (maaskee ogsaa forsaget ved Krigens Bulder fra de tyrkiske Egne) slog ned paa en Gasse og fortærede den næsten ganske.
Aalborg Stiftstidende, 1828-11-06
Kjøbenhavns Torvepriser, den 31te October. Rug........ Td. 4 Rbd. 1 Mk. - s. a 5 Rbd. - Mk. - s. Hvede....... Td. 8 Rbd. - Mk. - s. - 9 Rbd. - Mk. - s. Byg........ Td. 2 Rbd. 3 Mk. - s. - 2 Rbd. 4 Mk. - s. Havre....... Td. 2 Rbd. 1 Mk. - s. - 2 Rbd. 2 Mk. - s. Ærter.......... Td. 5 Rbd. - Mk. - s. - 5 Rbd. 4 Mk. 2 s. Røget Flesk. Lpd. 2 Rbd. 3 Mk. - s. - 2 Rbd. 5 Mk. - s. Grøns. Flesk.. Lpd. 1 Rbd. 4 Mk. - s. - 2 Rbd. - Mk. - s. Smør..... Pundet Rbd. 1 Mk. 4 s. - - Rbd. 1 Mk. 6 s. Æg.... Snesen=Rbd. 1 Mk. 10 s. - : Rbd. 1 Mk. 12 s. Siellands Smør Td. 46 a 58 Rbd.
Aalborg Stiftstidende, 1828-11-06
Aarhuus. Hs. Majestæt Dronningens høie Fødselsdag blev feiret her ved Militairparade, Musik i Gaderne, og Souper i Klubben, hvor der efter en Sang, der sanddru tolkede Forsamlingens Følelser, blev udbragt et "Længe Leve!" for den elskede Landsmoder.
Aalborg Stiftstidende, 1828-11-06
Blandinger. I Helsingøer feires, som man erfarer, Formælingen i trende Dage. Første Aftens Jllumination forventes at blive særdeles smuk, især ved Taarnbelysningen, der vil kunne sees langt ud over Sundet, omkring Havneanlæget samt i de fremmede Consulers Huse.
Aalborg Stiftstidende, 1828-11-06
Anden Dags Aften bliver et stort Bal paa omtrent 400 Personer i Øresunds Klubsal, og endelig afbrændes tredie Aften et brillant, af Artilleriet forfærdiget, Kunstfyrværkerie i flere Afdelinger.
Aalborg Stiftstidende, 1828-11-06
Herr Pastor St. Steensen Blicher har udgivet: Danmark nærværende Tilstand, kortelig fremstillet i Anledning af den høie Formæling den 1ste Nbr. Skriftet er tilegnet det høie Brudepar. - (Faaes hos Hr. Sadolin for 24 s.)
Aalborg Stiftstidende, 1828-11-06
Aalborg, den 4de November. (Fortsættelse af Festlighederne i Anledning af den 1ste Nybr.) Klubben Enighedens Locale paa Compagnihuset var overalt illumineret og de der anbragte Transparenter paa begge Sider af Jndgangen 2 Aftener efter hinanden. Af disse forestillede det paa høire Side et Altar med deres kongelige Høiheders kronede Navnetræk, ovenpaa Altaret 2 brændende Hjerter. Fra Skyerne svævede en Engel hen over Altaret med en Myrte krands i den ene Haand og en Brudefakkel i den anden. Under Altaret læstes: Dannerfolkets Ønsker sig til Himlen hæve. Fredens Engel disse Ædle mildt omsvæve! Transparentet paa venstre Side forestillede et Kjærlighedstempel, i hvilket Amor saaes siddende i en Kurv med Roser, som stod paa en Piedestal. Templet bevogtedes af en Skjoldmøe, siddende paa en Klippe, under et Egetræ med en Løve ved sin Side og det danske Vaaben i sit Skjold. Nedenunder læstes: Den høie Brudom med sin Brud, Vort Danmarks Pryd, beskjærme Gud! Dagen efter Formælingen forsamledes Selskabet til et festligt Middagsmaaltid og Assemblee om Aftenen. Et 3 Gange gientaget Hurra og 27 Kanonskud ledsagede den for det høie Brudepar udbragte Skaal. Den øverste Ende af Selskabets store Sal var decoreret med et Tempel, hvis Søiler vare behængte med levende Løvkrandse og Lamper, og i hvis Midte saaes en Figur, som med begge Hænder holdt en Blomsterkrands i Veiret, i hvilken Deres kongelige Høiheders Navnetræk var anbragt i Transparent. J Templets Frontisspice saaes et Forsyns-Øie, med Glorie, hvorunder stod: Sign, o Gud, de ædle Høie Ved dit milde Forsyns=Øie. J Templets Sidebuer faaes 2 Offerskaaler med brændende Flammer.
Aalborg Stiftstidende, 1828-11-06
I det dramatiske Selskab var paa selve Formælingsdagen og Aftenen foranstaltet en Souper, hvor Nationalsangen blev afsunget og de høie Formæledes Skaal, under en Touche af Trompeter blev udbragt. Skjøndt seent foranstaltet, fandt denne Souper dog saamange, Deeltagere, at ikke alle kunde erholde Plads ved Bor spil, efter hvilket en til Høitideligheden passende Epilog, ledsaget af Sange, fandt Gjenklang i de Tilstædeværendes Stemning, og det derefter foranstaltede Bal varede til den lyse Morgen. (Fortsættes.)
Aalborg Stiftstidende, 1828-11-06
Under 25de October d. A. er den ved det 3die jydske Jnfanterie-Regiment staaende Secondlieutenant Thøger Reenberg v. Teilmann efter Ansøgning allernaadigst sat a la suite ved Regimentet paa 3 Aar uden Gage.
Aalborg Stiftstidende, 1828-11-06
Døde. P. Kryssing Clausen, Præst i Flemløse, 67 Aar, Regine Emilie Muller, 18 Aar; R. Christensen, 68 Aar; Diderike Hvidt, født Abel, 39 Aar; Jens Johannsen, 65 Aar; Frue von Domeier, født Hoff, 57 Aar; Cathrine Madsen, 50 Aar; Birgite Regine Tuxen, f. Thilo, 75 Aar; Carl Egtved, 27 Aar; Jsenkræmmer Frederik Winther, 71 Aar, alle i Kjøbenhavn. - Hans Laurits Møller, 59 Aar, i Nysted paa Lolland. - Hans Larsen i Kjerteminde. - Jnger Christine Vith, Veiermester Krogsgaards Enke, 68 Aar, i Rudkjøbing paa Langeland. - C. F. Suckow, Second-Capitain ved den holsteenske Artillerie=Brigade, 39 Aar.
Aalborg Stiftstidende, 1828-11-06
Bekjendtgjørelser. Den 5te om Natten er fra mig stiaalen af en Baad en JernKjætting, 5 Al., i Enden et nyt Toug, 6 Alen, Opdageren, af Tyveriet loves 2 Rbd. Thomas H. Sødring.
Aalborg Stiftstidende, 1828-11-06
Paa Veien imellem Restrup og Nibe er bortkommen en hvid Hønsehund med en brun Plet paa Kinden, og lang Hale. For dens Tilveiebringelse loves en passende Douceur af Assessor Kajerød i Aalborg.
Aalborg Stiftstidende, 1828-11-06
At jeg den 1ste Novbr. har aabnet min Boutik, som er forsynet med en Deel Urte- og Jssenkramvare, giver jeg mig herved den Frihed at bekjendtgjøre for mine ærede Bekjendtere, forsikkrende en reel og billig Behandling. Aalborg, d. 3die Novbr. 1828. Thore Green.
Aalborg Stiftstidende, 1828-11-06
Gode Huusholdnings Oste kan faaes til billig Priis, ved Vesterport hos Kragh.
Aalborg Stiftstidende, 1828-11-06
Proclamata. Ved Proclama af Dags Dato, som snarest mueligt vil vorde fremsendt til Læsning ved vedkommende Over- og Underret, ere Creditorerne i afdøde Gaardfæster af Agersted i Woer Sogn, under Woergaard Gods, Mikkel Jensen og efterlevende Hustrue Johanne Marie Christensdatters fælleds Boe, indkaldte med 12 Ugers Varsel, til for mig som Skifteforvalter at anmelde og beviisliggjøre deres Fordringer; hvilket herved endvidere bekjendtgjøres. Woergaard, den 1ste November 1828. Fischer.
Aalborg Stiftstidende, 1828-11-06
Skagens Fiskere have den 19de Dennes funden drivende i Havet og indbierget paa Skagens Strand et Slupskib, saavidt kunne skjønnes Lavelbygget og indbrændt i Storlugen, nag : Ost, 1 1/2 Gal R. 72det 18 norsk Eiendom, ladet med Trælast. Agterspeilet var sort med en hvid List og har sandsynligviis været blindt, Toppen af Masten var hvidmalet og iøvrigt ere ingen særdeles Kiendemærker forefundne. Eieren eller anden Rethavende indkaldes herved, sub poena præclusi & perpetui silentii, med Aar og Dags Varsel, tilfor undertegnede Amtmandskab at bevise sin Ret til det Biergede. Hjøring Amthuus den 29de October 1823. Paa Herr Amtmand Graahs Vegne Poulsen.
Aalborg Stiftstidende, 1828-11-06
Auctioner. Mandagen den 10de dennes Eftermiddag Kl. 3, bliver ved Auction som afholdes i Exerceer- og Depothuset heri Byen bortsolgt endeel Kasser og Foustager m.v., imod contant Betaling; hvilket herved bekjendtgjøres. Aalborg, den 5te November 1828. Schmidt.
Aalborg Stiftstidende, 1828-11-06
J Følge foregaaende Seqvestration for resterende Skatter og Afgivter, vorder her i Sæbye Kjøbstad afholdt offentlig Auction over: 1) Bager Niels Rasmussens eiende og iboende Sted sammesteds, beliggende paa Søndergade under Matr. No. 74, og bestaaende af et Forhuus til Gaden, af 9 Fag, med Qvist over, 3 Fag, samt et Sidehuus paa 10 Fag, med tilliggende Gaards- og Haveplads og 2) Podemester Lars Niellen Albeks Huus, der ligeledes er beliggende paa denne Byes Søndergade under Matr. No. 78, og bestaar af 8 Fag Forhuus med 2de Haver og en Toft. paa den ved Placaten af 22de April 1817 befalede Maade, nemlig.
Aalborg Stiftstidende, 1828-11-06
Tirsdagen den 2den December, - - 16de -- - 30te J Førstkommende hvoraf de 2de Første afholdes paa mit Contoir og den 3die i selve Stederne, hver Dags Formiddag respective Kl. 10 og 12. Hvilket herved bekjendtgjøres til Liebhavernes og Panthavernes Efterretning. Byefogedcontoiret i Sæbye, den 30te October 1823. Müller.
Aalborg Stiftstidende, 1828-11-06
Efter Begjæring af Lloyds Agent Herr Consul P. Nissor hersteds, bliver Fredagen den 14de November førstkommende om Formiddagen Kl. 10, afholdt offentlig Auction i Christen Kjøbmands Pakhuus i Wixøe, over circa 150 Skpd. St. Petersburg reen Hamp, tørt og ubeskadiget ilandbjerget fra det den 24de August d. A. paa Fæbbersted Strand indstrandede engelske Skib Hope, ført af Capt. John Blondett. Auctions-Conditionerne erfares paa Auctionsstedet; dog bemærkes: at Betalingen erlægges ved Varenes Udlevering. Lysthavende indbydes. Thisted, den 28de October 1828. Lützhøft. Efter dertil af Hr. Hospitalsforstander Procurator Juul givet Anledning finder Udgiveren sig beføiet til herved at offentliggjøre, at den i sidste Avis meddeelte Beretning om Hospitalslemmernes Bespiisning er foranlediget ved misforstaaet Underretning, og at denne Bespiisning skete for Hospitalskassens Regning efter Directionens Foranstaltning.
Aalborg Stiftstidende, 1828-11-08
Nyeste Post-Efterretninger.
Aalborg Stiftstidende, 1828-11-08
Krigsskuepladsen. Ogsaa til St. Petersborg var Efterretningen om Warnas Jndtagelse, indløbet, og i den Anledning i Keiserhoffets Nærværelse afsjunget et høitideligt To Deum; denne vigtige Begivenhed behøver altsaa nu ingen videre Bekræftelse, men vi ville i Dag indskrænke os til at omtale den Sensation, den opvakte paa forskjellige Steder, efter først foreløbigen at have berettet, at det russiske Armeecorps i Asien under Grev Paskewitsch atter har tilfægtet sig en Seir i Provindsen Kars over et tyrkisk Armeecorps under Paschaen af Muschk, efter hvilken Seir Fæstningen Ardaghan har overgivet sig til Russerne. Saaledes udvides baade paa det europæiske og asiatiske Krigstheater Grundlinien for de russiske Operationer. Warnas Fald har i Belgrad vakt almindelig Bestyrtelse og det er paa en ubehagelig Maade bleven Belgraderne tydeligt, at de Seirs-Efterretninger, som nyeligen vare kundgjorte der, i Widdin og i andre Fæstninger, have været aldeles opdigtede. At i disse Beretninger Jussuf Pascha maa bære Skylden for Fæstningens Fald, er i sin Orden.
Aalborg Stiftstidende, 1828-11-08
Bladet Times omtaler denne Begivenhed, Øieblikkets Allervigtigste, saaledes: "Russerne have da nu erobret, hvad de ved de foregaaende Operationer meget maae have savnet, nemlig en mægtig Hielp for den venstre Fløi af deres Hær, ved dens videre Fremskridt imod Tyrkiets Hovedstad. Warna yder dem et sikkert Oplagsted for Forraad, Magaziner og alt det Materielle, som udfordres til Jnvasionen. Med denne store Fæstning i deres Magt, kan Russernes Hær nu ikke meere tourneres, medens deres Angreb paa Balkan, det maatte da være, hvilket er vanskeligt at antage, at Paschaerne i de nordvestlige Provindser bleve i Stand til at bringe en stærk Magt i Nærheden af Schumla og tillige at byde Russerne Spidsen ved Nedre Donauen. Det er første Gang, at Warnaamed Held er bleven beleiret af en russisk Hær, hvorimod Silistria og Giurgewo, som denne Gang endnu holde sig, i tidligere Krige bleve erobrede. Nu vil naturligviis Erobringen af disse vigtige Overgangssteder blive paaskyndt med Kraft og, hvis Rusland vil fortsætte Krigen, vil det see sig i Stand, til at begynde det andet Feldttog fra en fuldkomnere Grundlinie for sine Bevægelser, end det nogensinde forhen har havt at gaae ud fra. Skulde Underhandlingerne fra Frankrigs og Englands Side ikke, medens Vinteren, bringe det til at bevirke en Fred, saa vilde Ruslands Krigere uden Tvivl forsøge, hvad der saavel med Mængde som med Disciplin vil kunne udrettes forinden Udgangen af April i det aabne Landskab Rumelien.
Aalborg Stiftstidende, 1828-11-08
J Hamborg har man den 4de November havt troværdige Beretninger fra Warschau, at ogsaa Fæstningen Silistria er gaaet over til Russerne, hvilket Rygte ligeledes var udbredt i Berlin. Forholder dette sig virkelig saaledes, saa kan man vel neppe andet end tiltræde det Raisonnement, som nyelig er ført i et fransk Blad, hvor der anstilles en Sammenligning imellem Rusland og Porten saaledes lydende: "Sultanen har efter et halvt Aars Feldttog sin hele Styrke under Vaaben, Keiser Nicolai har nyelig befalet den første Udskrivning; Porten har ingen vis Jndkomst, Jorden ligger øde, Tolden er ophørt og en stor Deel af Provindserne erkjende ikke Sultanens Overherredømme. Sultanen har kun sin egen Standhaftighed og sine væbnede Musselmænd at stole paa, men trues i hvert Øieblik med Opstand af sine christne Undersaatter, i Rusland er Krigen Nationalsag, Soldaten gaaer i Feldten med Enthusiasme og det Jndre er fuldkommen roligt! Tyrkerne gaae i Vinterleir, Russerne blive paa Færde, Norden for Balkan ville hine fryse fordærvet, disse bryde sig ikke om en tyrkisk Vinter, Tyrkerne ville mangle Forraad formedelst deres slette Veie, for Russerne staaer Sortehavet aabent; Eet tabt Slag ryster Halvmaanen, tyve alvorlige Uheld kunne i det høieste forsinke Russernes Fremskridt.
Aalborg Stiftstidende, 1828-11-08
Constantinopels Erobring vilde med eet kuldkaste hele Riget, fordi alle Forvaltningens Grene ere forenede i Hovedstaden. Memoires over Ludvig Bonaparte og over Holland.
Aalborg Stiftstidende, 1828-11-08
(Fortsat. Denne første Myndigheds-Act lod Napoleon føle, at han havde bedraget sig, naar han troede, i Spidsen, for den undertvungne Republik at have sat en Manda tar, som var hans Politik ubetinget hengiven. Sildigere begreb han, at ikke Alt var Svaghed hos en Konge, som foreslog sit Ministerraad at gjennembryde, Dæmningerne og sætte sit Riges Hovedstad under Vand, for at modsætte sig Amsterdams Besættelse af sin Broders Armee.
Aalborg Stiftstidende, 1828-11-08
Naar Bestemthed i Statschefens Arvefølge udgjør Folkets Kraft og Lykke, hvilken Nation var da nogensinde svagere og mindre lykkelig end den bataviske, saalænge den beherskedes af en Fyrste, hvis Regjerings Varighed var aldeles afhængig af hans meere eller mindre ubetingede Lydighed imod en fremmed Fyrste, Forfatteren til disse Memoires skildrer os ikke Hollænderne som aldeles beklagelsesværdige, men det er vel nok, naar man veed, at Ludvig aldrig kunde tale Landets Sprog, han kunde saaledes aldrig høre sit Folks Klage, han kunde aldrig, under Jncognitoets Slør udspørge dem, der stedse lide meest ved den offentlige Ulykke og de politiske Uenigheder.